"Gape Kabinete e lemoga gore Lefapha la Merero ya Tikologo le dirisana mmogo le Lefapha la Bojanala go diragatsa dilaboratori tsa tlamelo tse di bidiwang ""Biodiversity Lab: Go godisa tshwaelo ya ikonomi ya ditlamelo tsa bayoloji tsa Aforika Borwa"" go tloga ka la bo 10 Moranang go fitlha ka la bo 13 Motsheganong 2016.Maikaelelo ke go lemoga bokgoni jwa ikonomi jwa ditshedi le dimela tse di farologaneng jo bo tlhalositseng mo Togamaanotlhomo ya Ikonomi ya Bosetšhaba ya Ditshedi le Dimela tse di farologaneng e e amogetsweng ke Kabinete ka Phukwi 2015 gore batho ba nne le seabe mo go yona."